  Майя Бывальцева 2019-тӥ арын Дэбес черкогуртлы 270 но ёрослы 90 ар тырме. Мерлыко вотэсын котырес дырпусъёслы сӥзем ужрадъёслы эмблемаосты быръён понна  ялӥзы. Кызьы вераз ивортодэтъя «Удмуртия» агентстволы Дэбес ёросысь Лулчеберетъя но туризмъя «Сибирский тракт» центрысь сяме пыӵам лулчеберетъя ӧнерчи Галина Опарина, Дэбесысь политехникумын дышетскись 16 егитъёс 42 пус лэсьтӥзы. Ёросын улӥсьёс асьсэлы тужгес кельшымонъёсыз понна «лайк» пуктыны кулэ. «Сибирский тракт» центрлэн огиназ куара сётонлы йылпумъянъёсъя, куинь пусэз бырйыны чакламын. Со сяна, юбилейёсты пусъёнэз радъясь комитет аслэсьтыз ӵектонъёссэ вералоз. Котьма ке но, устооссэ оштолэзе бырйыны кулэ ни, вераз Галина Опарина. Со эмблемаосын лэсьтозы баннеръёс, солы но дыр кулэ – лэсьтыны но, заказать но карыны. Собере издательской продукция но со пусъёсын поттыны кулэ. Соин ик, малпасько, йылпумъян ужрад луоз ин ӝоген. Оштолэзе луоз ни, дыр Галина Опарина, Дэбес ёросысь Лулчеберетъя но туризмъя «Сибирский тракт» центрысь ӧнерчиСолэн кылъёсызъя, Дэбес черкогуртлэн но ёрослэн котырес лыдпусъёссылы сӥзем ужрадъёс мыно ни. Валтӥсез куарусёнэ фольклоръя но сиён-юонъя «Зарни — Ё перепеч, табань но пельнянь» улосвылкуспо фестиваль улсын радъяськоз шуыса чаклало.  13-тӥ оштолэзе Ижкарын Кизнер ёрослэн 80 ар тырмонэзлы сӥзем ӝыт ортчоз.  Тегъёс: Мерлык Лулчеберет Дэбес мерлыковотэс Удмуртия  